钦定古今图书集成/历象汇编/庶征典/第080卷 > 《观象玩占》 > 汉
## 钦定古今图书集成/历象汇编/庶征典/第080卷 > 《观象玩占》 > 汉

### 惠帝二年雨金

按《汉书惠帝本纪》不载。　按《述异记》：“惠帝二年，宫中
雨黄金黑钖。”

三年，桂宫阳翟雨米。

按《汉书。惠帝本纪》不载。　按五色线，伏虔《古今注》云：
“惠帝三年，桂宫、阳翟俱雨稻米。”

四年，雨血。

按《汉书惠帝本纪》，四年三月，宜阳雨血。　按《五行志》，
惠帝二年，天雨血于宜阳一顷所，刘向以为赤眚也。
时诸吕用事，谗口妄行，杀三皇子，建立非嗣及不当
立之王退、王陵、赵尧、周昌。吕太后崩，大臣共诛灭诸
吕，僵尸流血。京房《易传》曰：“归狱不解，兹谓追非，厥咎
天雨血，兹谓不亲，民有怨心，不出三年，无其宗人。”又
曰：“佞人禄，功臣僇，天雨血。”〈按雨血宜阳纪作四年志作二年今从纪编次〉

### 武帝建元四年天雨粟

按《汉书武帝本纪》。不载。　按《博物志》云云。

### 天汉元年雨白毛

按《汉书。武帝本纪》。不载。　按《五行志》。天汉元年三月。
“天雨白毛。”

天汉三年，雨牦。

按《汉书武帝本纪》，不载。　按《五行志》，三年八月，天雨
白牦。京房《易传》曰：“前乐后忧，厥妖天雨羽。”又曰：“邪人
进，贤人逃，天雨毛。”

〈注〉师古曰：“凡言牦者，毛之强曲者也，音力之反。”

### 元帝永光二年天雨草

按《汉书元帝本纪》，不载。　按《五行志》，永光二年八月，
天雨草，而叶相樛结，大如弹丸。京房《易传》曰：“君吝于
禄，信衰贤去，厥妖天雨草。”

### 竟宁元年雨糓按汉书元帝本纪不载 按博物志竟宁元年南阳郡雨糓小者如黍粟而青黑味苦大者如大豆赤黄

豆如麦，下三日生根、叶，状如大豆，初生时也。

### 成帝鸿嘉四年雨鱼

按《汉书。成帝本纪》不载。　按《五行志》，“鸿嘉四年，雨鱼
于信都，长五寸以下。”

### 哀帝建平四年雨血

按《汉书，哀帝本纪》，不载。　按《五行志》，“建平四年四月，
山阳湖陵雨血，广三尺，长五尺，大者如钱，小者如麻
子。后二年，帝崩，王莽擅朝，诛贵戚丁、傅，大臣董贤等，
皆放徙远方，与诸吕同象，诛死者少，雨血亦少。”

### 平帝元始三年天雨草

按《汉书。平帝本纪》，不载。　按《五行志》，元始三年正月，
天雨草，状如永光时。京房《易传》曰：“君吝于禄，信衰贤
去，厥妖天雨草。”